**CSANÁDPALOTA VÁROS ÖNKORMÁNYZAT**

**KÉPVISELŐ-TESTÜLETÉNEK**

**7/2018. (IV.06.)**

**önkormányzati rendelete**

**a kiadások készpénzben történő teljesítésének eseteiről**

**Záradék:**

A rendelet megalkotás napja: 2018. április 5.

A rendelet kihirdetve: 2018. április 6.

A rendelet hatályba lép: 2018. április 7.

Csanádpalota Városi Önkormányzat az Államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörben eljárva a következő rendeletet alkotja:

1. **A rendelet hatálya**
2. **§** A rendelet hatálya kiterjed a, Csanádpalota Városi Önkormányzatra és költségvetési szerveire, az önkormányzat csanádpalotai székhelyű társulásaira és azok költségvetési szerveire, valamint a csanádpalotai nemzetiségi önkormányzatokra.

**2. A készpénzfizetésre vonatkozó szabályok**

**2. §** Kiadások a következő esetekben teljesíthetők készpénzben:

*a)* a közfoglalkoztatásban résztvevők bére,

*b)* a jelenlegi és volt állami gondozottaknak folyósított rendszeres és rendkívüli pénzbeli juttatások - így különösen a zsebpénz, a volt állami gondozottak önálló életkezdési támogatása -, valamint a számukra szervezett programok (tanulmányi kirándulások, kulturális programok stb.) kiadása,

*c)* a középfokú köznevelési, valamint a gyermek- és ifjúságvédelem különböző intézményeiben, továbbá a felsőoktatási intézményekben a tanulók, hallgatók részére szociális rászorultsági alapon folyósított rendszeres és rendkívüli pénzbeli juttatások,

*d)* a felnőttoktatásban résztvevők részére folyósítható valamennyi pénzbeli juttatás,

*e)* az ellátottaknak és a volt foglalkoztatottaknak, azok hozzátartozóinak nyújtott, juttatások,

f) kiküldetési költségtérítés, napidíj,

*g)* az egységes rovatrend K2, készlet- és egyéb beszerzés háromszázezer forint értéket el nem érő kiadások,

*h)* az egységes rovatrend K3. Dologi kiadások, és K6 Felhalmozási kiadások esetében ötszázezer forint értéket el nem érő kiadások, kivéve a városi rendezvények, különösen: március 15., Pünkösdölő, augusztus 20., október 23., Palotai Karácsony kiadásait, amelyek értékhatár nélkül teljesíthetők.

i) a K123. Egyéb külső személyi juttatások rovatain elszámolandó, százezer forint értéket el nem érő kiadások,

*j)* a *g)-h)* pont szerinti kiadásokhoz kapcsolódóan az egységes rovatrend K351. Működési célú előzetesen felszámított általános forgalmi adó és a K67. Beruházási célú előzetesen felszámított általános forgalmi adó rovatain elszámolandó kiadások, és

*k)* az *a)-j)* pont szerinti kiadásokra a foglalkoztatottaknak, intézmények megbízott személyeinek elszámolási kötelezettséggel adott előlegek esetében.

#  3. Záró rendelkezések

**3.** § (1)Ez a rendelet kihirdetését követő napon lép hatályba, kihirdetéséről a jegyző gondoskodik.

(2) E rendelet rendelkezéseit a hatályba lépését követően a kiadások készpénzben történő teljesítése esetén kell alkalmazni.

Kelt, 2018. április 6.

Nyergesné Kovács Erzsébet Dr. Keresztury Monika

 polgármester jegyző

**Záradék**:

A rendelet kihirdetésének napja: 2018. április 6.

Dr. Keresztury Monika

jegyző